En Lastbil påkørte fredag morgen en togbom ved jernbaneoverskæringen på Thistedvej i Nørresundby.

BaneDanmark, der står for togdriften på strækningen, bekræfter overfor TV2/Nord, at lastbilen påkørte bommen, men de kender ikke årsagen. Uheldet skabte bil-kø på strækningen, men BaneDanmark oplyser, at lastbilen blev fjernet igen 07.55, og at togtrafikken kører efter planen. Nordjyllands Politi fortæller, at de ikke har været involveret i uheldet, da der ikke er nogle tilskadekomne, og det er en sag mellem lastbilchaufføren og BaneDanmark.